**RAAMLEPING**

**Prokuratuur** (edaspidi ostja), registrikood \_\_\_\_\_\_\_\_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_, mida esindab \_\_\_\_\_\_\_\_\_\_\_\_\_\_\_\_\_ alusel \_\_\_\_\_\_\_\_\_\_\_\_\_\_\_\_\_\_\_\_\_\_\_

ja

**\_\_\_\_\_\_\_\_\_\_\_\_\_\_\_\_\_\_** (edaspidi müüja), registrikood \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ , mida esindab *juhatuse liige/ volituse alusel* \_\_\_\_\_\_\_\_\_\_\_\_\_\_\_,

ja

**\_\_\_\_\_\_\_\_\_\_\_\_\_\_\_\_\_\_** (edaspidi müüja), registrikood \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ , mida esindab *juhatuse liige/ volituse alusel* \_\_\_\_\_\_\_\_\_\_\_\_\_\_\_,

*ja*

***\_\_\_\_\_\_\_\_\_\_\_\_\_\_\_\_\_\_*** (edaspidi müüja), registrikood \_\_\_\_\_\_\_\_\_, asukoht *\_\_\_\_\_\_\_\_\_\_\_\_\_\_\_\_\_\_\_ , mida esindab juhatuse liige/ volituse alusel \_\_\_\_\_\_\_\_\_\_\_\_\_\_\_,*

edaspidi koos pooled või eraldi pool, sõlmisid käesoleva raamlepingu (edaspidi ka leping) alljärgnevas:

1. **Üldsätted**
   1. Raamleping on sõlmitud riigihanke „Büroomööbli ostmine Prokuratuurile” (viitenumber 276141) (edaspidi riigihange) tulemusena.
   2. Lepingu lahutamatuteks osadeks on riigihanke alusdokumendid, müüja pakkumus, lepingus ettenähtud juhtudel pooltevahelised kirjalikud teated ning lepingu muudatused ja lisad.
   3. Lepingus ei fikseerita kõiki hankelepingu tingimusi.
   4. Hankelepingu sõlmimisel lähtuvad pooled lepingust tulenevatest tingimustest. Kui lepingu alusel sõlmitava hankelepingu tingimused erinevad lepingus sätestatust, peavad hankelepingu tingimused olema ostja jaoks soodsamad.
   5. Lepingu esemeks on büroomööbli ostmine müüjale (edaspidi asi). Asja täpsem kirjeldus on toodud riigihanke alusdokumentides ja müüja pakkumuses.
   6. Lepingu eesmärk on määrata kindlaks tingimused, kuidas toimub lepingu kehtivuse ajal lepingu esemeks olevate asjade ostmiseks hankelepingute sõlmimine ostja ning müüja vahel.
   7. Hanke alusdokumentides toodud mahud on indikatiivsed. Leping ilma hankelepinguta ei kohusta ostjat asja ostma.
   8. Lepingu maksimaalne kogumaksumus on 100 000 eurot (lepingu hind) käibemaksuta.
   9. Asja ostu rahastatakse riigieelarvest.
   10. *Lepingul on selle sõlmimise hetkel järgmised lisad:*
       1. *Lisa 1 - \_\_\_\_\_\_\_\_\_\_\_;*
       2. *Lisa 2 - \_\_\_\_\_\_\_\_\_\_\_.*
2. **Raamlepingu maksumus ja tasumise tingimused**
   1. Raamlepingu lõplikmaksumus kujuneb vastavalt raamlepingu kehtivuse ajal sõlmitud hankelepingutele.
   2. Riigihanke alusdokumentides kirjeldatud töölaua (1800mm x 800mm x 25mm) maksumus on:
      1. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      2. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      3. Müüjal *(müüja nimi)*.…………………. - ……….……….. eurot/tk (käibemaksuta).
   3. Riigihanke alusdokumentides kirjeldatud töölaua (1600mm x 800mm x 25mm) maksumus on:
      1. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      2. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      3. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.,
   4. Riigihanke alusdokumentides kirjeldatud töötooli maksumus on:
      1. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      2. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
      3. Müüjal *(müüja nimi)*.…………………. - ……….……….. eurot/tk (käibemaksuta). Lisandub käibemaks õigusaktidega ettenähtud korras.
   5. Kui pakkumuse esitamise ajal ei olnud müüja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab müüja arvestama, et lepingu hind sellest käibemaksu võrra ei suurene.
   6. Kui ostja ostab tehnilise kirjelduse punktis 2 loetletud asju, kujuneb ostetavate asjade maksumus minikonkursi käigus.
   7. Ostja teostab makseid üks kord kuus, eelmisel kuul ostetud asjade kohta esitatud koondarve alusel.
   8. Müüja esitab ostjale arve e-arvena. Arvele tuleb märkida riigihanke viitenumber 276141, 15-kohaline lepinguosa viitenumber (leitav riigihangete registrist lepingu juurest) ning ostja ja müüja kontaktisikute andmed.
   9. Ostja tasub müüjale 14 kalendripäeva jooksul nõuetekohase arve saamisest.
3. **Raamlepingu täitmine**
   1. Asju ostetakse lepingu sõlmimisest 24 kuu jooksul või kuni lepingus määratud maksimaalse maksumuse täitumiseni.
   2. Asjade tarnimise aadressid:
      1. Riigiprokuratuur, Wismari 7, Tallinn
      2. Põhja Ringkonnaprokuratuur, Lubja 4, Tallinn
      3. Lääne Ringkonnaprokuratuur:

* Õhtu põik 5, Pärnu
* Sauna 5, Rapla
* Sadama 21, Haapsalu
* Tallinna 18, Paide
* Lossi 4a, Kuressaare
  + 1. Lõuna Ringkonnaprokuratuur:
* J. Liivi 4, Tartu
* Suur 1, Jõgeva
* Võru 12, Põlva
* Vabaduse 10, Valga
* Posti 22 / Koidu 5, Viljandi
* Vabaduse 13, Võru
  + 1. Viru Ringkonnaprokuratuur:
* Kooli 2a, Jõhvi
* Koidula 3a, Narva
* F. R. Kreutzwaldi 5a, Rakvere
  1. Müüja kohustub müüma riigihanke alusdokumentides kirjeldatud tingimustele vastavaid asju (töölauad, töötool) pakkumuses esitatud maksumusega. Esitatud maksumus on kehtiv kogu raamlepingu perioodil. Maksumus jääb muutumatuks sõltumata tellitava asja värvitoonist.
  2. Juhul kui pakkumuses esitatud asja ei ole müüjast sõltumatute asjaolude tõttu võimalik müüa (nt asja enam ei toodeta, Eestisse ei tarnita vms), siis on müüjal õigus asendada pakkumuses esitatud asi teise, samaväärse asjaga, tingimusel, et asendav asi sobib omaduste poolest kokku ostja muu mööbliga ja asja maksumus ei ole suurem kui punktides 2.2, 2.3 ja 2.4 määratud maksumused.
  3. Asjade maksumused sisaldavad kõiki kulusid, mida müüja on teinud lepingu täitmiseks, sh transporti ja paigaldust punkti 3.2 alapunktides nimetatud ostja asukohtadesse. Paigaldus sisaldab nii uute asjade montaaži ja paigaldust kui ka paigalduskoha ruumis olemasoleva ja uue mööbliga asendatava mööbli demontaaži, utiliseerimist ja paigalduskoha koristamist paigalduse tõttu tekkinud prahist ning jäätmete äravedu koos nõuetekohase käitlemise ja utiliseerimisega.
  4. Müüja tagab, et isikud, keda ta kasutab mõõtmis-, paigaldus- jm kaasnevate tööde teostamisel asjade paigalduskohas, läbivad eelneva taustakontrolli. Müüja kohustub esitama viidatud isikute andmed ostjale hiljemalt 3 tööpäeva enne tööde teostamise aega.
  5. Müüja kohustub täitma lepingut tähtaegselt, kvaliteetselt, kooskõlas õigusaktide, riigihanke alusdokumentide ja esitatud pakkumusega. Riigihanke alusdokumentides määratlemata omaduste osas peavad asjad olema vähemalt keskmise kvaliteediga ja vastama sarnastele asjadele tavaliselt esitatavatele nõuetele.
  6. Müüja peab asjade kohale toimetamisel tagama asjade kvaliteedi säilimise ja järgima lepingu objektiks olevatele asjadele tavaliselt esitatavaid transportimise tingimusi.
  7. Transpordi või paigalduse käigus paigalduskoha hoonele tekitatud kahju eest vastutab müüja. Müüja kohustub parandama rikutud viimistluse jm kahjustused või hüvitama kahjustuse likvideerimise kulud. Ostjal on õigus asjade eest tasumisel tasaarveldada viidatud summa lepingu alusel tasumisele kuuluva summaga.
  8. Müüja tagab, et tal on lepingu täitmise perioodil olemas kõik vajalikud sertifikaadid, litsentsid, registreeringud, load ja nõusolekud, kui need on õigusaktidest või riigihanke alusdokumentidest tulenevalt vajalikud.
  9. Müüdavate asjade tootmine peab vastama Euroopa Parlamendi ja Nõukogu määrusele nr 955/2010.
  10. Müüja esitab koos asjadega ostjale tõendid mööblis sisalduvate Euroopa Parlamendi ja Nõukogu määruse nr 1907/2006 (REACH) kandidaatainete loetellu kantud ainete kohta või nende puudumise kohta, mille sisaldus asjas ja mis tahes koostisosas või materjalis ületab 0,1 (massi)protsenti.
  11. Müüdavaid asju peab saama käsitööriistade abil lahti võtta ja selle osasid vahetada väljaõppeta isik.
  12. Müüja annab koos asjadega ostjale üle asjadega seotud dokumendid, sh demonteerimis- ja parandusjuhised, mille kohaselt on mööblit võimalik osade asendamiseks demonteerida mööblit kahjustamata.
  13. Asjade omandiõigus ning juhusliku hävimise ja kahjustumise riisiko läheb müüjalt ostjale üle üleandmise-vastuvõtmise akti allkirjastamisega.
  14. Pooled on kohustatud teavitama teist poolt viivitamatult asjaoludest, mis takistavad kohustuse nõuetekohast ja õigeaegset täitmist.

1. **Hankelepingu sõlmimine raamlepingu alusel**
   1. Hankelepingute sõlmimine raamlepingu alusel toimub minikonkursi teel. Minikonkursid hankelepingute sõlmimiseks viib läbi ostja. Hankelepingute sõlmimine raamlepingu alusel toimub lähtudes raamlepingu partnerite poolt riigihankes esitatud pakkumuste paremusjärjestusest järgmiselt:
      1. Ostja teeb ettepaneku pakkumuse esitamiseks parima pakkumuse teinud raamlepingu partnerile, esitades talle tellitava riigihanke tingimuste kohaste asjade omadused, kogused, tarnimise asukohad, tarneajad jms ja määrates pakkumuse esitamiseks tähtaja.
      2. Kui paremusjärjestuses esimene pakkuja määratud tähtajaks pakkumust ei esita või teatab, et ei saa / ei soovi tellimust täita, teeb ostja ettepaneku pakkumuse esitamiseks järjestuselt järgmise pakkumuse teinud raamlepingu partnerile.
   2. Hankeleping loetakse sõlmituks, kui ostja kinnitab tellimuse või annab muul viisil tellimusele nõustumuse. Hankeleping sõlmitakse kirjalikult juhul, kui see tuleneb asutusesisesest hanke- või lepingute sõlmimise korrast.
   3. Asjad tuleb ostjale üle anda 30 kalendripäeva jooksul nõustumuse andmisest. Ostja võib kehtestada tellimuses pikema tähtaja. Asjade üleandmise täpne aeg lepitakse osjaga kokku pärast tellimuse esitamist.
   4. Asjad tuleb ostjale üle anda ja paigaldada ostja asukohas, tellimuses nimetatud aadressil.
   5. Muude, lepingu punktis 2.5 viidatud asjade ostmiseks sõlmib ostja hankelepingud järgmistel tingimustel:
      1. Ostja korraldab raamlepingu osapoolte vahel minikonkursi.
      2. Minikonkurss viiakse läbi e-posti teel (minikonkursid, mille eeldatav maksumus on 30 000 eurot või suuremad, viiakse läbi riigihangete registris). Ostja teeb ettepaneku pakkumuse esitamiseks kõigile raamlepingu osapoolteks olevatele müüjatele.
      3. Minikonkursi kutses esitatakse tellitava asja kirjeldus, asjade arv, tarnimise asukoht ja tähtaeg ning vajadusel muud vajalikud andmed.
      4. Iga viidet, mille ostja teeb riigihanke alusdokumentides mõnele RHS § 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille ostja teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“. Samaväärsusele tuginemisel esitab minikonkursi pakkuja samaväärsust tõendavad dokumendid.
      5. Minimaalne pakkumuste esitamise tähtaeg minikonkursil on 3 tööpäeva. Ostja võib minikonkursi pakkumuste esitamiseks anda pikema tähtaja.
      6. Minikonkursi hindamiskriteeriumiks on madalaim hind. Võrdse madalaima hinnaga pakkumuste korral ostetakse asjad minikonkursi pakkujalt, kelle lepingu punktis 2.2 esitatud töölaua maksumus on madalaim.
      7. Ostja annab müüja minikonkursi pakkumusele nõustumuse, millest alates loetakse hankeleping sõlmituks.
      8. Ostjal on õigus kõik pakkumused tagasi lükata, kui kõigi esitatud või tingimustele vastavate pakkumuste maksumused ületavad hankelepingu eeldatavat maksumust.
      9. Ostjal on õigus põhjendatud vajaduse korral minikonkurss kehtetuks tunnistada. Põhjendatud vajaduseks võib olla eelkõige, kuid mitte ainult
         1. kui tekib vajadus hankelepingu eset olulisel määral muuta.
         2. kui minikonkursi läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks.
         3. kui minikonkursi käigus on ilmnenud ebakõlad, mida ei ole võimalik kõrvaldada ega menetlust seetõttu ka õiguspäraselt lõpule viia.
      10. Asjad tuleb ostjale üle anda ja paigaldada ostja asukohas, tellimuses nimetatud aadressil. Asjade üleandmise tähtaeg kehtestatakse minikonkursi kutses, üleandmise täpne aeg lepitakse ostjaga kokku pärast tellimuse esitamist.
   6. Asjade üleandmine toimub üleandmise-vastuvõtmise aktiga.
      1. Üleandmise-vastuvõtmise aktis fikseeritakse vajadusel asja vastuvõtmisel ilmnenud puudused ja määratakse tähtaeg puuduste kõrvaldamiseks. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
      2. Kui asjal on üleandmisel olulised puudused, on ostjal õigus keelduda asja vastuvõtmisest. Sellisel juhul on müüja kohustatud ostja nõudmisel asja parandama või vahetama ümber puudusteta asja vastu 14 päeva jooksul või alandama asja maksumust.
      3. Kui ostja keeldub asja vastu võtmast, on müüjal õigus tellida asja vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asja vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asja mittevastavust, jäävad ekspertiisikulud müüja kanda.
2. **Garantii** 
   1. Müüja annab asjadele garantii kehtivusajaga vähemalt 24 kuud, v.a töötoolid, mille garantii on vähemalt 60 kuud, mis hakkab kehtima pärast asja omandiõiguse üleminekut ostjale, kui garantiikirjas või muus dokumendis ei ole ette nähtud garantiitähtaja ostjale soodsamat algust.
   2. Garantii katab kõiki selle kehtivuse ajal asjal ilmnenud mittevastavusi.
   3. Garantii hõlmab remonti ja asendustoote andmist (ostja vastavasisulisel nõudmisel) garantiiremondi ajaks.
   4. Mittevastavuse ilmnemisel kohustub müüja kahe nädala jooksul puudusest teavitamisest asja parandama ilma asja oluliselt muutmata või 60 kalendripäeva jooksul puudusest teavitamisest asja välja vahetama uue asja vastu.
   5. Ostja esitab nõude garantii alusel müüja volitatud esindajale 30 kalendripäeva jooksul puuduse avastamisest. Müüja on kohustatud nõudele vastama esimesel võimalusel, kuid mitte hiljem kui 2 tööpäeva jooksul teate saamisest.
   6. Juhul kui asi vajab garantiihooldust, vastutab garantiihoolduse jälgimise, kontrollimise ja läbiviimise eest müüja. 12 kuu jooksul garantii algusest kohustub müüja teostama vajadusel mööbli reguleerimistööd.
   7. Garantiiajal asendatud asjale antakse algse garantiiga sama kestusega uus garantii. Asja parandamise korral pikeneb garantii parandamise aja kestuse võrra.
3. **Poolte vastutus ja vääramatu jõud** 
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Sealhulgas vastutavad pooled isikute tegevuse eest, keda nad kasutavad oma õiguste teostamisel ja kohustuste täitmisel. Poole koguvastutus on piiratud kahekordse lepingu hinnaga, välja arvatud kui:

6.1.1. lepingurikkumine oli tahtlik.

* 1. Müüja vastutab igasuguse lepingurikkumise eest, eelkõige kui müüja ei ole lepingut täitnud, asjad ei vasta lepingus sätestatud nõuete, ei ole tähtaegselt üle antud, müüja ei esita asjade üleandmisel nõuetekohast dokumentatsiooni vms.
  2. Müüja ei vastuta asjade puuduste eest, kui need on tingitud asjade ebaõigest kasutamisest või hooldamisest ostja poolt.

Kui sama rikkumise eest on võimalik rakendada erinevaid õiguskaitsevahendeid, valib õiguskaitsevahendi(d) selleks õigustatud pool.

* 1. Leppetrahvi nõudmine ei mõjuta õigust kasutada teisi õiguskaitsevahendeid.
  2. Lisaks lepingu täitmise nõudele või täitmisnõude asemel on ostjal õigus nõuda leppetrahvi kuni 5% lepingu hinnast iga rikkumise eest, kui müüja ei ole asja üle andnud või kui müüja poolt üle antud asi ei vasta lepingutingimustele.
  3. Lepingus sätestatud asja üleandmise tähtajast mittekinnipidamise korral on ostjal õigus nõuda müüjalt leppetrahvi kuni 0,5 % lepingu hinnast iga viivtatud päeva eest.
  4. Lepingus sätestatud konfidentsiaalsuskohustuse rikkumisel müüja või tema esindajate, töötajate, lepingupartnerite ning muude isikute poolt, keda ta oma kohustuste täitmisel kasutab, on ostjal igakordselt õigus nõuda müüjalt leppetrahvi kuni30% lepingu hinnast ja/või lepingust taganeda.
  5. Kui müüja ei täida lepinguga võetud kohustusi või ei paranda või ei vaheta ümber puudustega asju ja müüja viivitust saab lugeda oluliseks lepingurikkumiseks, on ostjal õigus osta mittetäidetud või mittenõuetekohaselt täidetud mahus asi kolmandatelt isikutelt ning nõuda lisaks leppetrahvile kolmandatelt isikutelt ostetud asjale kulunud summa ning lepingu hinna vahe hüvitamist müüja poolt ja/või lepingust taganeda.
  6. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist kuni 0,05% tähtaegselt tasumata summalt päevas.
  7. Leppetrahvid ja viivised tuleb tasuda 14 kalendripäeva jooksul vastava nõude saamisest. Ostjal on õigus asjade eest tasumisel tasaarveldada leppetrahvi summa lepingu alusel tasumisele kuuluva summaga.

Õiguskaitsevahendite kohaldamine või kohaldamata jätmine, sh leppetrahvi nõudmine ja selle ulatus, oleneb rikkumise iseloomust, tagajärgedest kahjustatud poolele ja muudest lepingulist suhet mõjutavatest teguritest ning toimub VÕSi alusel.

Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled võlaõigusseaduses (VÕS) §-s 103 sätestatut.

* + 1. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeriti arvestades pakkumuste esitamise tähtpäeva seisuga kehtivat olukorda. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
    2. Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.

1. **Teadete edastamine ja poolte kontaktisikud** 
   1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus sätestatud kontaktandmetel.
   3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide saatmise korral loetakse teade kättesaaduks e-kirja saatmisele järgneval tööpäeval.
   4. Ostja kontaktisikuks lepingu täitmisega seotud küsimustes on \_\_\_, tel \_\_\_, e-post \_\_\_. Ostja kontaktisikul on õigus esindada ostjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on ostja kontaktisikul õigus esindada ostjat ainult ostja esindusõigusliku isiku kirjaliku volituse olemasolul.
   5. Müüja kontaktisik lepingu täitmisega seotud küsimustes on \_\_\_, tel \_\_\_, e-post \_\_\_. Müüja kontaktisikul on õigus esindada müüjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on müüja kontaktisikul õigus esindada müüjat ainult müüja esindusõigusliku isiku kirjaliku volituse olemasolul.
   6. *Täpsustada, kui on valdkondlikke vms täiendavaid kontaktisikuid.*
2. **Konfidentsiaalsus ja andmekaitse**
   1. Müüja kohustub tagama, et tema esindajad, töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   2. Lepingu täitmisel müüjale või müüjaga seotud isikutele teatavaks saanud isiku- ja turvaandmed ning muu vastavalt markeeritud teave ja asjaolud, mille avalikuks tulek võiks kahjustada ostja huve, on konfidentsiaalne. Vastavasisulise informatsiooni kolmandale isikule kättesaadavaks tegemist müüja või müüjaga seotud isiku poolt käsitletakse kui lepingu olulist rikkumist. Lepingu alusel konfidentsiaalseteks andmeteks loetakse ka vahetult asja tarnimise, paigaldamise, ostja töötajate koolitamisega vms ostja kohta müüjale teatavaks saanud teave. Müüjal ei ole õigust nimetatud teavet avaldada ega muul viisil töödelda.
   3. Müüja võib avaldada konfidentsiaalset informatsiooni, sealhulgas isikuandmeid üksnes nendele isikutele, kellele vastav õigus tuleb õigusaktidest või isikutele kes seda teavet vajavad lepinguliste kohustuste täitmiseks ja keda on teavitatud, et selline informatsioon on konfidentsiaalne ja nad on seotud konfidentsiaalsuskohustusega. Kui isikule avaldatakse lepinguliste kohustuste täitmiseks isikuandmeid, on müüja kohustatud tagama, et isik, kellele isikuandmeid avaldatakse, järgib lepingus ja õigusaktides sätestatud isikuandmete töötlemise nõudeid.
   4. Konfidentsiaalne informatsioon ei hõlma endas informatsiooni, mis on avalikult teadaolev või mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil. Müüjal ei ole õigust kasutada konfidentsiaalset teavet kasu saamise eesmärgil või kolmandate isikute huvides.
   5. Müüja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
   6. Müüjal ega müüjaga seotud isikutel ei ole õigust anda lepingu raames teateid pressile, meediale, üldsusele või teistele auditooriumidele ilma ostja eelneva kirjalikku taasesitamist võimaldavas vormis antud nõusolekuta. Meediapäringute korral tuleb müüja vastus kooskõlastada ostjaga.
3. **Lepingu kehtivus, muutmine ja lõpetamine**
   1. Leping jõustub allkirjastamisest poolte poolt ja kehtib 24 kuud või lepingus määratud maksimaalse mahu täitumisel. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Kui lepingu lõppemise ajaks ei ole uue riigihanke tulemusel lepingut sõlmitud, on ostjal müüja nõusolekul õigus pikendada lepingu kehtivust kuni 3 kuud.
   4. Ostjal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vastav vajadus. Ostja teatab müüjale ülesütlemisest kirjalikult ette vähemalt 30 kalendripäeva.
4. **Lõppsätted** 
   1. Pooled juhinduvad lepingu täitmisel Eesti Vabariigis kehtivatest õigusaktidest.
   2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
   3. Müüja on teadlik, et leping on avaliku teabe seaduses sätestatud ulatuses avalik.
   4. Lepingu täitmise keel on eesti keel.
   5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.

**Ostja Müüja**